การสูบซิการ์ หรือสูบกล้อง ปลอดภัยกว่าการสูบบุหรี่ จริงหรือ?
ผลการวิจัยศึกษาใหม่ เป็นข่าวไม่ดีสำหรับผู้ที่คิดว่า การหันไปสูบซิการ์หรือสูบกล้อง แทนการสูบบุหรี่ จะทำให้หลีกเลี่ยงอันตรายต่อสุขภาพได้
ผลการศึกษาวิจัยใหม่บ่งชีว่า การเปลี่ยนจาการสูบบุหรี่ หันไปสูบซิการ์และสูบกล้องแทนไม่ได้ช่วยป้องกันปอดให้พ้นจากโรคภัยไข้เจ็บ และอาจมีอันตรายมากกว่าที่คิดกัน นักวิจัยกล่าวว่าในระยะไม่กี่ปีมานี้ การสูบบุหรี่ลดลงแต่การสูบซิการ์และสูบกล้องกลับเพิ่มขึ้นนักวิจัยกล่าวว่า บรรดาบริษัทยาสูบ ซึ่งประสบปัญหาคนสูบบุหรี่น้อยลง พยายามเสนอผลิตภัณฑ์ยาสูบในแบบอื่นๆแทน และนักสูบบุหรี่หลายคนคิดว่า การสูบซิการ์และสูบกล้อง จะลดอันตรายต่อระบบทางเดินหายใจได้เพราะนึกว่าไม่ได้สูดควันเข้าไป ผู้ช่วยศาสตราจารย์นายแพทย์ R. Graham Barr แห่งศูนย์การแพทย์ มหาวิทยาลัยโคลัมเบียนักวิจัยคนสำคัญของงานวิจัยและร่วมเสนอรายงานนี้ กล่าวว่าการสูดควันยาสูบไม่ว่าจะด้วยวิธีใด เป็นอันตรายต่อสุขภาพทั้งสิ้น เพราะผู้สูบจะซึมซับสารเสพติดคือ นิโคทีน เข้าไป ซึ่งจะยังความเสียหายอย่างมากต่อปอด นายแพทย์ R. Graham Barr กับเพื่อนร่วมงาน ศึกษาผลกระทบของการสูบซิการ์ และสูบกล้องในผู้ใหญ่อายุ48 – 90 ปี มากกว่า 3,500 คนโดยตรวจวัดระดับสารโคทีนีนในโลหิต ซึ่งสารนี้เป็นผลพลอยได้ จากสารนิโคทีนที่ผ่านการเผาผลาญสันดาปเพื่อดูว่ามีการสูดควันเข้าไปหรือไม่ คนเหล่านั้นราว 9 % สูบกล้อง และราว 11 %สูบซิการ์ นักวิจัยพบว่าระดับสารโคทีนีนในโลหิตของคนเหล่านั้น ต่ำกว่าในคนสูบบุหรี่แต่ก็ยังเป็นปริมาณที่มากอยู่ และเมื่อตรวจสอบความสามารถ การทำงานของระบบทางเดินหายใจเทียบกับของผู้ที่ไม่สูบยาสูบเลย คนที่สูบซิการ์หรือสูบกล้อง มีความติดขัดในระบบทางเดินหายใจหายใจไม่สะดวก มากกว่าราว 2 เท่า และระดับความติดขัด จะเพิ่มขึ้นตามปริมาณการสูบยาสูบแบบต่างๆ ผลการศึกษานี้แสดงให้เห็นแจ้งชัดว่าผู้ที่สูบซิการ์หรือสูบกล้อง ได้รับสารพิษและมีความเสี่ยงต่อการเป็นโรคปอดเรื้อรังซึ่งถุงลมในปอดถูกทำลายสียหายไปโรคถุงลมโป่งพอง และหลอดลมอักเสบ เป็นรูปแบบสำคัญของโรคปอดเรื้อรังซึ่งเป็นสาเหตุสำคัญสาเหตุหนึ่ง ของการเสียชีวิตของคนวัยผู้ใหญ่ในสหรัฐ นายแพทย์ R. Graham Barr กล่าวว่าแพทย์ทั้งหลายควรถือว่าการสูบซิการ์และสูบกล้องนั้นเป็นปัจจัยเสี่ยงต่อการเป็นโรคปอดเรื้อรังและควรแนะนำให้ผู้ป่วยเลิกการสูบยาสูบทุกรูปแบบ.